Otvorenie (album)

Otvorenie je prvý sólový štúdiový album slovenského rappera Opaka vydaný pod vydavateľstvom Hip-Hop.sk/EMI. Album vyšiel 24. októbra 2008 (v deň premiéry muzikálu Príbeh ulice, na ktorom sa Opak podieľal ako hudobný dramaturg), i keď pôvodný plán bol vydať album ešte na jar 2008. Okrem Opaka sa na albume ako hostia predstavili Treach (z americkej skupiny Naughty by Nature), Sash, Biely, Boy Wonder, Row G, Marcel Palonder, Robo Papp, Decko a Rebel. O produkcie sa postaral okrem Opaka aj Abe, Grimaso, DJ Jazzy, Beyuz, Damalistik, Analytik a Viktor Hazard. Celý album bol nahratý v Opakovom štúdiu Zion 5 a o dizajn obalu sa postaral Moe.

Pred albumom Viktor Hazard, Biely, Opak a Čistychov vypustili zadarmo na internet Od nás Opak, Čistý mixtape, na ktorom sa nachádzali aj exkluzívne ukážky z Otvorenia.

Prvý videoklip bol urobený k singlu "Twist" s hosťujúcou Sash. Videoklip režíroval Branislav Vincze a premiéru mal v júni 2008. Skladba sa dočkala aj hranosti v slovenských rádiách a najvyššie sa dostala na 38. miesto najhranejších skladieb v slovenských rádiách a 8. miesto v rebríčku najhranejších skladieb domácej tvorby.http://www.ifpicr.cz/hitparadask/index.php?a=titul&hitparada=20&titul=145151&sec=a32884965bb9f4ff59b11624482b7413 Remix skladby "Twist" sa pod názvom "Twist 90bpm.sk Gutter Ball Riddim Remix" objavil na mixtape 90bpm narodeninový mixtape vol. 3. Opak v tejto verzii použil autotune. Iná verzia sa objavila aj na mixtape Socaration 2 presented by DJ MeSs a pôvodná verzia sa objavila na výberovke PreHlad 2008.

Druhý videoklip bol urobený k skladbe "Ich závody" s hosťujúcim rapperom Row G a spevákom Marcelom Palonderom. Klip mal premiéru 29. októbra 2008 na koncerte rappera The Game v Bratislave.

Skladba "Sen, ktorý sa musel splniť" sa umiestnila na 25. mieste v rebríčku najhranejších domácich skladieb v slovenských rádiách. V pôvodnej verzii skladby mala byť Analytikova produkcia a rapper DNA ako hosť. V roku 2010 sa Dubplate verzia skladby objavila na Most High Mixtape vol. 5.

Z albumu za po necelom roku predalo okolo 1 000 kópii.

 Zoznam skladieb 
#		Názov	ProducentHosťDĺžkaPoznámky1"Intro"Opak1:06big ups: Biely & Treach2"O čo ti ide"Analytik2:38scratch: DJ Metys3"Ich závody"Viktor HazardRow G & Marcel Palonder3:434"O-pičí song"AbeBoy Wonder3:125"Twist"OpakSash3:396"Máš strašnú ..."OpakBiely3:417"Na začiatku"Viktor Hazard3:568"Najvác"Analytik 3:20scratch: DJ Metys9"Sen, ktorý sa musel splniť"Beyuz3:3310"Stará škola"DJ Jazzy3:41scratch: DJ Jazzy11"Kto to povedal?"AnalytikTreach, Rebel & Decko3:1512"Malý Em"Viktor Hazard3:0313"Románik"GrimasoRobo Papp3:4814"Musíme naučiť deti"Damalistik3:16spev: Renátka15"Daj mi 5"Opak3:2516"..."Opak5:47BONUS"Twist" (videoklip)OpakSashréžia: Branislav Vincze
 Výroba albumu 
 Milan "Opak" Janáči - rap, spev, nahrávanie, hudobná produkcia, mix, master, výkonný producent
 Moe - dizajn obalu
 Analytik - hudobná produkcia
 DJ Metys - scratch
 Viktor Hazard - hudobná produkcia
 Row G - rap
 Marcel Palonder - spev
 Abe - hudobná produkcia
 Boy Wonder - rap
 Saša "Sash" Okálová - spev
 Biely - spev
 Beyuz - hudobná produkcia
 DJ Jazzy - hudobná produkcia, scratch
 Anthony "Treach" Criss - rap
 Decko - rap
 Rebel - rap
 Robo Papp - spev
 Damalistik - hudobná produkcia
 Externé odkazy 
 youtube.com - klip "Twist"
 youtube.com - klip "Ich závody"
 Referencie 

Kategória:Hudobné albumy z 2008
Kategória:Debutové albumy
Kategória:Slovenské hip-hopové albumy
Kategória:Albumy rappera Opaka